aand | SAUKRADIO.com
Posts tagged with 'aand'
SAUK Radio Top 20 met Pieter van Zyl potgooi. Luister elke Dinsdang aand om 7nm
Welkom by SAUK Radio se Top 20 program vir 30 Augustus, aangebied deur Pieter van Zyl, elke Dinsdag-aand 7nm tot 9nm! Wees deel en stem vir jou top 20! Sien die SAUK Top 20 lys van liedjies hieronder. Stuur jou stem vir jou liedjie of stuur die liedjie wat jy voel op die top 20..
Categories: Musiek, SAUK Radio, SAUK Top 20, Uncategorized
Tags: aand, Afrikaans, Braaf, Dinsdag, Elvis Blue, Internet, Kurt Darren, Leah, Musiek, Online Radio, Pieter Van Zyl, Podcast, Potgooi, Radio, Request, RSA, SAUK, SAUK Radio, Shout out, Sia, Snotkop, Taylor Swift, Top, Top 20, Versoek, Versoeke Umdloti wil weet wie 22 blouape vergiftig | Netwerk24
Umdloti wil weet wie 22 blouape vergiftig
Deur Jaco Nel 17 Maart 2019 00:18
Die gemeenskap van die gewilde KwaZulu-Natalse vakansiedorpie Umdloti het ’n volskaalse soektog begin na ’n “moordenaar” van 22 blouape.
Hulle is in beroering nadat iemand verlede naweek die gifstof aldikarb in stukkies bruinbrood gedruk het en vir die ape gevoer het. Op al die bewusmakingsmateriaal verwys hulle na die vrektes as “moorde”.
Altesaam 13 ape is verlede week dood nadat ’n inwoner van Umdloti vir hulle gif in brood gevoer het. Foto: Facebook
Slegs nege van die apies wat die brood geëet het, het oorleef en herstel nou nog by ’n veearts.
Steve Smit, ’n bestuurder van die Monkey Helpline in KwaZulu-Natal, sê daar is gereeld probleme met ape in die gebied.
“Dit gebeur meestal as die ape in mense se huise ingaan. Daarom kyk ons na die ape, en as iemand ’n probleem het, kan hulle ons enige tyd bel sodat ons hulle gaan haal.
“Wat hier gebeur het, is ’n besonder siek bloedbad. Dit is só onregverdig.”
Hy sê die gemeenskap van Umdloti is gewoond aan die sowat 40 ape wat daar woon.
Die skade is ook veel erger as die ape wat gevrek het, want party ape het uit die boom geval saam met kleintjies.
Wat hier gebeur het, is 'n besonder siek bloedbad.
“Die kleintjies het nou wonde aan hul gesigte.”
Sean Pierce, ’n speurder van Coast to Coast Special Investigations, sê hy het reeds ’n verdagte én ’n ooggetuie in die dorp geïdentifiseer.
“Binne ’n week of twee behoort ons teen die persoon op te tree.”
Dr. Gerhard Verdoorn, direkteur van die Griffon-gifinligtingsentrum, sê aldikarb is een van die gevaarlikste gifsoorte, wat intussen verbied is in Suid-Afrika. “Selfs die besit daarvan is onwettig.”jaco.nel@rapport.co.za
Meer oor: Dieremishandeling
KYK: Blouape maak heerlik moles
Blouape het maniere om te keer dat gevegte eskaleer